રાજ્યમાં વિધાનસભા ચૂંટણી નજીક છે અને હવે તેના પડઘમ પણ જોરશોરથી સંભળાવા માંડ્યા છે. છોટા ઉદેપુરના એસપી પી.સી.બરંડાએ બુધવારે પોતાના પદેથી રાજીનામું આપ્યું હતું અને રાજ્ય સરકાર દ્વારા તેમના રાજીનામાંનો તુરંત સ્વીકાર થયો હતો. પી.સી.બરંડા વર્ષ 2012ના બેચના આઇપીએસ અધિકારી છે અને તેઓ ભાજપ તરફથી વિધાનસભા ચૂંટણી લડે એવી શક્યતા છે. આ કારણે જ તેમણે રાજીનામું આપ્યું છે. તેઓ વડાપ્રધાન નરેન્દ્ર મોદીની વિકાસની વાતોથી પ્રેરાયા છે અને આ કારણે જ ભાજપમાં જોડાયા છે.